Document ID: /roh_data/filtered/fineweb-2-filterrobots_roh.jsonl.gz/14039

Acziun extraordinaria a Mustér30.06.2017
Suenter ch’ella ei vegnida alzada el binari eis ella sviada danovamein enten carrar ella suosta. Ina controlla ha allura mussau ch’ella haveva in defect vid ina roda. Damai ch’igl ei buca stau pusseivel da carrar per la reparatura cun ella anavos sur il Pass dall’Alpsu ha in carr da reserva per remplazzar il carr defect stuiu vegnir transportaus a Mustér. Ier ei il vagun dalla locomotiva allura vegnius distaccaus dil carr girabel defect ed alzaus cun duas tschaghegnas sin quel da reserva. Quei ei succediu sin la staziun da viafier a Mustér sin in binari che ha buc impediu il traffic. Aschia sa la locomotiva returnar uss ord atgna forza a Brig per la controlla.